**OZNÁMENIE O VYHLÁSENÍ VÝBEROVÉHO KONANIA**

**Cirkevný zbor Evanjelickej cirkvi a.v. na Slovensku Rožňava** na základe ustanovenia § 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov vyhlasuje:

**výberové konanie na obsadenie funkcie riaditeľa/ky**

**Evanjelickej cirkevnej základnej školy, Zeleného stromu 14, Rožňava**

**Kvalifikačné predpoklady a osobitné kvalifikačné predpoklady na vykonávanie funkcie riaditeľa/ky školy:**

Predpoklady a požiadavky na výkon pracovnej činnosti vedúceho pedagogického zamestnanca - riaditeľa ZŠ v zmysle § 9 až § 11 ods. 1 písm. a) a § 39 zákona č. 138/2019 Z. z, o pedagogických zamestnancov a odborných zamestnancov a o zmene a doplnení niektorých zákonov (ďalej len „Zákon č. 138/2019 Z. z.“), v súlade so zákonom č. 596/2003 Z. z. o štátnej správe v školstve a školskej samospráve (ďalej len „Zákon č. 596/2003 Z. z.“) a v zmysle vyhlášky č. 1/2020 Z. z. o kvalifikačných predpokladoch pedagogických zamestnancov a odborných zamestnancov (ďalej len „Vyhláška č. 1/2020 Z. z.“):

* kvalifikačný predpoklad na výkon pracovnej činnosti v príslušnej kategórii a v podkategórii pedagogického   zamestnanca v súlade s Vyhláškou č. 1/2020 Z. z.,
* podmienky zaradenia najmenej do kariérového stupňa samostatný pedagogický zamestnanec,
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5  Zákona č. 596/2003 Z. z.,

**Ďalšie kritéria a požiadavky:**

* organizačné a riadiace schopnosti,
* bezúhonnosť podľa § 15 zákona č. 138/2019 Z. z. v platnom znení,
* zdravotná spôsobilosť podľa § 16 zákona č. 138/2019 Z. z. v platnom znení,
* ovládanie štátneho jazyka podľa § 17 zákona č. 138/2019 Z. z. v platnom znení,
* spôsobilosť na právne úkony v plnom rozsahu,
* ovládanie práce s PC (Word, Excell, Internet),
* komunikačné zručnosti na úrovni vedúceho zamestnanca, flexibilita, zodpovednosť a spoľahlivosť, vyrovnaný postoj k pracovnému zaťaženiu,
* znalosť príslušnej legislatívy,
* vítaná je skúsenosť s prípravou projektov a získavaním zdrojov z fondov EÚ, nadácií, grant. programov.

**Zoznam požadovaných dokladov, ktoré predloží uchádzač**:

a) žiadosť o účasť na výberovom konaní

b) profesijný životopis,

c) lekárske potvrdenie o zdravotnej spôsobilosti vo vzťahu k výkonu činnosti podľa § 16 odsek 2 zákona č. 138/2019 Z. z.

d) overené doklady o dosiahnutom vzdelaní (doklad o dosiahnutom stupni vzdelania, vrátane vysvedčenia o štátnych skúškach),

e) doklad o požadovanej dĺžke pedagogickej praxe,

f) koncepčný návrh riadenia a rozvoja evanjelickej základnej školy na 5-ročné funkčné obdobie,

g) fotokópie ďalších dokladov preukazujúcich špeciálne znalosti alebo osobnostné predpoklady,

h) písomný súhlas so spracovaním osobných údajov na účely výberového konania v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov v platnom znení,

i) stanovisko domáceho zborového farára k uchádzačovi na funkciu riaditeľ/ka základnej školy

j) čestné vyhlásenie o bezúhonnosti,

k) čestné vyhlásenie o pravdivosti všetkých údajov uvádzaných v prílohách žiadosti.

Mzdové ohodnotenie: v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v platnom znení

Osobné údaje uchádzačov budú spracované za účelom vykonania výberového konania na funkciu riaditeľa školy. Rozsah spracovania je na základe § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie nájdete na internetovej stránke Ministerstva vnútra Slovenskej republiky v časti „Ochrana osobných údajov“.

**Písomnú žiadosť o účasť na výberovom konaní a požadované doklady je potrebné zaslať alebo osobne doručiť najneskôr do 21. mája 202ť do 12.00 hod. na adresu:** Cirkevný zbor Evanjelickej cirkvi a.v. na Slovensku Rožňava, Šafárikova 5, 048 01 Rožňava.

Žiadosť spolu s požadovanými dokladmi je potrebné doručiť v zalepenej obálke, ktorá bude označená heslom: **„Výberové konanie ECZŠ–neotvárať!“** Prihlášky uchádzačov, doručené po stanovenom termíne, nebudú do výberového konania zaradené.

V Rožňave, 28. apríla 2025

Ing. Ivan Nemčok, zborový dozorca